ข้อใดกล่าวถึงผลตอบแทนของสินทรัพย์เสี่ยงไตรมาส 2 ปี 2021 รวม Crypto ได้ถูกต้อง
1. สาเหตุหลักที่ตลาดหุ้นทั่วโลกยังคงโดดเด่นสวนทางกับตัวเลขเศรษฐกิจที่ตกต่ำเพราะภาวะโควิด-19 และสถานการณ์เงินล้นโลก
2. การแกว่งตัวของสินทรัพย์ดิจิทัลในช่วงครึ่งปีแรกของปี 2021 สูงมาก ทั้งขึ้นแรงและลงแรง
3. สินทรัพย์ทุกชนิดยกเว้นทองคำ ให้ผลตอบแทนที่เป็นบวกในช่วงครึ่งแรกของปี 2021
4. เมื่อผลประกอบการไม่ดี โอกาสที่ตราสารหนี้ของบริษัทนั้นจะผิดนัดชำระหนี้ก็มีสูงขึ้นตามไปด้วย
คำตอบที่ถูกต้องได้แก่ 2.  เนื่องจาก เพราะผลตอบแทนของสินทรัพย์เสี่ยงไตรมาส 2 ปี 2021 รวม Crypto หากรวมสินทรัพย์ดิจิทัลเข้ามาด้วย เพราะสินทรัพย์ชนิดนี้ได้รับการพูดถึงมากไนปี 2020-2021 จึงใส่ Total Crypto Market Cap ที่เป็นภาพรวมของตลาดสินทรัพย์ดิจิทัลได้ดี อีกทั้งยังใส่สินค้าโภคภัณฑ์อื่น ๆ เข้ามา เช่น กาแฟ, น้ำตาล, ถั่วเหลือง เป็นต้น เมื่อใส่สินทรัพย์ดิจิทัลเข้ามา Scale กราฟดูยาก สาเหตุเพราะการแกว่งตัวของสินทรัพย์ดิจิทัลในช่วงครึ่งปีแรกสูงมาก ทั้งขึ้นแรงและลงแรง บวกไปสูงสุดประมาณ 180% แล้วถอยลงมาทันทีจบครึ่งไปบวกไป 60% แปลว่า Max DD% สูง ใครที่เข้าไปเก็งกำไรช่วงนั้นน่าจะทั้งเจ็บทั้งจุก แต่ระยะยาวถือว่ายังให้ผลตอบแทนสูงกว่าสินทรัพย์อื่น แต่ก็ความผันผวนสูงเช่นกัน

ส่วนข้ออื่น ๆ กล่าวถึงผลตอบแทนของสินทรัพย์เสี่ยงไตรมาส 2 ปี 2021 ไม่รวม Crypto ซึ่งอยากจะเริ่มต้นด้วยตลาดตราสารทุนทั่วโลกว่าในช่วงครึ่งแรกของปี ผลตอบแทนและความผันผวนระหว่างทางเป็นอย่างไรบ้าง โดยดัชนีที่หยิบมาแสดงเป็นดัชนีหุ้นขนาดใหญ่ที่หลายคนรู้จักหรือเคยลงทุนในกองทุนรวมที่ลงทุนในประเทศนั้น ๆ ไม่มากก็น้อย อย่างเช่น S&P 500, Nasdaq, Dow Jones, UK 100, Dax, Cac40, Nikkei, Kospi, Shanghai Composite, Hang Seng, Straits Times, Set, MSCI All Country ex Japan, MSCI Emerging, Vietnam, Oil, Gold เป็นต้น

สินทรัพย์ทุกชนิดยกเว้นทองคำ ให้ผลตอบแทนที่เป็นบวกในช่วงครึ่งแรกของปี มีบางช่วงเวลาอย่างเดือนมีนาคม เมษายน ที่ติดลบลงมาบ้าง ในสุดท้ายก็กลับขึ้นมาได้ สาเหตุหลักที่ตลาดหุ้นทั่วโลกยังคงโดดเด่นสวนทางกับตัวเลขเศรษฐกิจที่ตกต่ำ เพราะภาวะโควิด-19 และสถานการณ์เงินล้นโลก แม้จะมีข่าวเรื่องการลดขนาดเข้ามาบ้าง แต่หากเปรียบเทียบกับสินทรัพย์อย่างตราสารหนี้ทั้งภาครัฐและเอกชน กับตลาดหุ้นที่เทรดบน Valuation ที่แพงในบางอุตสาหกรรม ตลาดหุ้นอาจจะปลอดภัยกว่า เพราะโอกาสของการปรับขึ้นดอกเบี้ยและที่สำคัญคือ เมื่อเศรษฐกิจไม่ดี บริษัทก็ผลประกอบการไม่ดี เมื่อผลประกอบการไม่ดี โอกาสที่ตราสารหนี้ของบริษัทนั้นจะผิดนัดชำระหนี้ก็มีสูงขึ้นตามไปด้วย จึงเป็นที่มาให้ตลาดหุ้น คึกคักแบบคึกแล้วคึกอีก

การกระจายตัวของผลตอบแทนจากรูปค่อนข้างกว้าง ค่าเฉลี่ยจะอยู่ประมาณ 8-10% แต่ที่โดดเด่นเลยจะเป็นตลาดสหรัฐฯ นำมาโดยหุ้นขนาดใหญ่และหุ้นเทคโนโลยี บางบริษัท PE 1000 เท่ายัง New High แล้ว New High อีก ทำให้ตลาดสหรัฐฯ บวกไปประมาณ 14-15% แต่ที่โดดเด่นนำตลาดอื่นคือ ตลาดเวียดนาม ที่บวกไปถึง 25% สะท้อนถึงการเติบโตและความคาดหวังของนักลงทุนต่อตลาดนี้เป็นอย่างมาก ส่วนราคาน้ำมันที่ครึ่งปีก็ขยับขึ้นกว่า 50% แล้ว (ช่วง WFH ไม่ต้องเติมน้ำมันบ่อย) แต่ก็กระทบทางอ้อมอยู่ดี เพราะน้ำมันคือต้นทุนการผลิตของสินค้าบริการหลายชนิด
เทคโนโลยีทางการเงิน & การเงินดิจิทัล,ความรู้ทางการเงิน,ตลาดการเงิน & ผลิตภัณฑ์และบริการทางการเงิน